Knižničný systém Slovenskej republiky

Knižničný systém Slovenskej republiky predstavuje sieť knižníc, ktoré definuje Zákon o knižniciach č. 126/2015 Z. z. a vychádza zo Zoznamu knižníc SR, ktorý vedie a zverejňuje Ministerstvo kultúry SR. Knižnicu zakotvenú v Knižničnom systéme môže zriadiť ústredný orgán štátnej správy, samosprávny kraj, obec alebo ľubovoľná právnická osoba. Platí, že knižnice zriaďované z verejných zdrojov nemôžu fungovať za účelom dosahovania zisku. Výrazným znakom slovenských knižníc je popri knižničnom fonde a špecializácii aj zriaďovateľ a organizačno-právna štruktúra. 

  Typológia knižníc 
Knižničný systém tvoria knižnice odlišné zložením knižničného fondu a poskytovanými službami, pričom sa členia na:

 Slovenská národná knižnica
 vedecké knižnice
 akademické knižnice
 verejné knižnice
 školské knižnice
 špeciálne knižnice

 Pôsobnosť 
Knižnice sú zákonom rozdelené aj podľa svojej pôsobnosti:

 celoštátne
 regionálne s krajskou pôsobnosťou
 regionálne
 mestské alebo obecné
 inštitucionálne

Inštitucionálne knižnice sú zvláštnym typom knižníc, pretože pôsobia v rámci uzavretej inštitúcie, napr. nemocnice, múzea, ústavu, úradu alebo firmy. Tieto knižnice vo veľkej miere spadajú do kategórie špeciálnych knižníc. 

 Metodické knižnice s celoštátnou pôsobnosťou 
Zákon č. 126/2015 Z. z. definuje metodické knižnice, ktoré koordinujú a usmerňujú príslušný typ, resp. oblasť pôsobenia jednotlivých slovenských knižníc (napr. Slovenská pedagogická knižnica metodicky riadi školské a akademické knižnice, Slovenská knižnica pre nevidiacich Mateja Hrebendu v Levoči sa venuje oddeleniam pre nevidiacich a slabozrakých vo všetkých slovenských knižniciach).
KnižnicaTypZriaďovateľSlovenská národná knižnica v Martinenárodná Ministerstvo kultúry Slovenskej republikyUniverzitná knižnica v Bratislavevedecká   Ministerstvo kultúry Slovenskej republikyCentrum vedecko-technických informácií Slovenskej republikyvedecká   Ministerstvo školstva, vedy, výskumu a športu Slovenskej republikySlovenská pedagogická knižnicavedecká   Ministerstvo školstva, vedy, výskumu a športu Slovenskej republikyÚstredná knižnica Slovenskej akadémie viedvedeckáSlovenská akadémia viedNárodné centrum zdravotníckych informácií – Slovenská lekárska knižnicašpeciálna Ministerstvo zdravotníctva Slovenskej republikyKnižnica Slovenského národného múzeašpeciálna Slovenské národné múzeumSlovenská knižnica pre nevidiacich Mateja Hrebendu v Levočišpeciálna Ministerstvo kultúry Slovenskej republiky

 Regionálne knižnice s krajskou pôsobnosťou 
Podľa Zákona č. 126/2015 Z. z. samosprávny kraj určí vybranú regionálnu knižnicu, ktorá okrem bežných úloh plní funkciu regionálnej knižnice s krajskou pôsobnosťou. Tieto knižnice predovšetkým metodicky koordinujú a usmerňujú verejné knižnice v samosprávnom kraji. Podľa Adresára knižníc SR ide o tieto knižnice:
KnižnicaMestoZriadovateľKrajská knižnica Karola Kmeťka v NitreNitraNitriansky samosprávny krajKnižnica Juraja Fándlyho v TrnaveTrnavaTrnavský samosprávny krajKnižnica P. O. Hviezdoslava v PrešovePrešovPrešovský samosprávny krajVerejná knižnica Michala Rešetku v TrenčíneTrenčínTrenčiansky samosprávny krajKrajská knižnica Ľudovíta ŠtúraZvolenBanskobystrický samosprávny krajMalokarpatská knižnica v PezinkuPezinokBratislavský samosprávny krajKrajská knižnica v ŽilineŽilinaŽilinský samosprávny krajVerejná knižnica Jána Bocatia v KošiciachKošiceKošický samosprávny kraj

 Externé odkazy 
Pôsobnosť Ministerstva kultúry Slovenskej republiky v oblasti knižničného systému 

 Referencie 

Kategória:Knihovníctvo na Slovensku
Kategória:Knižnice na Slovensku